Gina Lund

Gina Lund (født 1962) er en norsk tidligere Arbeiderparti-politiker, jurist og embetskvinne. Hun er statsforvalter i Agder, utnevnt for seks år fra 2022. Hun kom fra stillingen som spesialrådgiver i Kunnskapsdepartementet i New Delhi i India og har vært direktør i Kompetanse Norge (tidligere Vox) fra januar 2015 fram til 2019.regjeringen.no Ny direktør i Vox 03.11.2014

Hun fullførte Tvedestrand videregående skole i 1981, og er utdannet jurist (cand.jur.) fra Universitetet i Oslo i 1991. Fra 1990 jobbet hun noen måneder i visumavdelingen på den norske ambassaden i Santiago de Chile. Fra 1991 til 1992 var hun politisk rådgiver for Tove Strand Gerhardsen i Arbeids- og administrasjonsdepartementet. I perioden 1992 til 1994 jobbet hun i Flyktningerådet, hvorav siste år i Brussel. Fra 1995 til 2000 jobbet hun i plan- og administrasjonsavdelingen i Justisdepartementet. 

Fra 2000 til 2004 arbeidet hun i selskapene Adcore, Creuna og Arctica Design. Fra 2005 til 2009 var hun avdelingsdirektør i Arbeids- og inkluderingsdepartementet. Hun ble statssekretær i 2009regjeringen.no Gina Lund ny statssekretær 30.10.2009 og gikk av i februar 2013.Gina Lund slutter som statssekretær regjeringen.no besøkt 15. juli 2013

Under terrorangrepet 22. juli 2011 ble kontoret hennes sterkt skadd, men på grunn av en avtale med bilreparatør var hun tilfeldigvis et stykke unna eksplosjonen.agderposten.no Begge kunne ha blitt terrorofre 26.07.2011

 Referanser  

 Eksterne lenker 


 regjeringen.no statssekretær Gina Lund

Kategori:Statssekretærer fra Ap
Kategori:Statssekretærer i Regjeringen Stoltenberg II
Kategori:Politiske rådgivere fra Arbeiderpartiet
Kategori:Norske embets- og tjenestemenn
Kategori:Statsforvaltere